Anne Hecheová

Životopis

Anne Hecheová sa narodila 25. mája 1969 v meste Aurora v štáte Ohio, v Spojených štátoch. Pochádza z baptistickej rodiny. Jej otec viedol kostolný zbor a večer navštevoval bary pre homosexuálov. Zomrel, keď mala Anne trinásť rokov na AIDS. Po otcovej smrti, zomrel aj jej jediný brat pri autohavárií, tak musela Anne prevziať „velenie“ a starať sa spolu s mamou o jej dve sestry.
Po skončení strednej školy sa chcela venovať v odbore úžitkovej grafiky ale dala prednosť herectvu.

Kariéra

Úspech dosiahla už v druhej polovici 80. rokov seriálom Another World, za ktorý si odniesla cenu Emmy. Vo filme stvárnila dvojičky plné protikladov. Vo filmoch začínala skôr vedľajšími úlohami, až v druhej polovici 90.rokov sa presadila aj do hlavných ženských úloh ako príklad v gangsterskom príbehu Donnie Brasco, ktorý bol natočený podľa skutočných udalostí. Vo filme sa objavili aj herci ako Johnny Depp či Al Pacino. Zabodovala aj ako narušená Missy Eganová v horore Viem, čo ste robili minulé leto po boku herečiek Jennifer Love Hewittovej či Sarah Michelle Gellarovej. Film bol spracovaný podľa knižnej predlohy.
Na začiatku roku 1998 vyšiel na verejnosť jej vzťah s komičkou Ellen DeGeneresovou, ktorému média venovali veľkú pozornosť. Ovplyvnilo to aj jej prácu. Anne chceli nahradiť vo filme 6 dní, 7 nocí kvôli jej homosexuálnej orientácií. Jej kolega Harrison Ford sa za ňu prihovoril ako jediný a štúdiu neostávalo nič iné ako ju akceptovať. V rovnakom roku sa objavila v remake trileru Psycho od režiséra Alfreda Hitchcocka, ktorý bol natočený v roku 1960. Anne stvárnila hlavnú postavu Marion Craneovú ktorá sa ubytuje u duševne chorého majiteľa Normana Batesa. Jej herecký výkon kritici nešetrili a bola nominovaná na Najhoršiu herečku.
Začiatkom 21.storočia si Anne zahrala ešte v pár filmoch ale dala skôr prednosť televíznym seriálom.
V roku 2004 sa ukázala po boku začínajúcej herečky Kristen Bellovej, vo filme Gracina voľba, kde Anne stvárnila drogovo závislú mamu, proti ktorej sa jej dcéra postaví aby sa mohla starať o štyroch bratov a tým zabránila umiestneniu do ústavu. O dva roky neskôr si zahrala hlavnú úlohu v seriály Muži na stromoch kde sa Anne ukázala ako odborníčka na vzťahy. Seriál bol po dvoch sériách ukončený. V animovanom spracovaní Supermana, prepožičala hlas Lois Laneovej.
Vo filme Samec z roku 2009 podľahla šarmu herca Ashtona Kutchera ktorý sa vo filme ukázal ako „typický predstaviteľ mužskej sexuality“ a má zálusk na jeho staršiu klientku, ktorú stvárnila Anne.

Psychické problémy

Anne patrila k herečkám o ktorých sa vedelo, že majú psychické problémy. Zo začiatku sa to však nijako neprejavovalo a zdalo sa, že to sú všetko len výmysly až na deň 19. augusta 2000, kde Anne cestovala autom z Los Angeles do Cantua Creek, neďaleko Fresna v Kalifornií. Svoje auto zaparkovala pozdĺž zaprášenej cesty a v podprsenke a šortkách bežala 2,4 km cez púšť a zaklopala u náhodného domu na dvere. Dvere jej otvoril Araceli Campiz, ktorý spoznal Anne z filmu 6 dní a 7 nocí. Campiz neskôr povedal, že mu to prišlo absurdné a vôbec neveril že sa Anne nachádza v jeho obývačke, pretože býval uprostred pustatiny, kde málo kto zavíta. Ďalej hovoril o tom, že Anne vypila pohár vody a poprosila ho či sa nemôže u neho osprchovať. Campiz jej ponúkol tiež uterák a neskôr sa spoločne usadili v obývačke. Podľa neho nebola Anne opitá ani omámená. Chcela sledovať film ale videorekordér bol rozbitý. Po čase bol sám Campiz znepokojený, pretože Anne neprejavovala záujem odísť, tak zavolal na šerifove oddelenie a Anne si odviezli. Anne bola prevezená do psychiatrickej liečebne Fresno University Medical Center, kde prehlásila že je Boh a že všetkých vezme späť do neba na kozmickej lodi. Po pár hodinách bola prepustená. 
Neskôr v jednej z televíznych relácií Anne uviedla, že bola šialená po dobu jej 31 rokov. Dôvodom bolo, že bola v detstve zneužívaná jej otcom. Ďalej uviedla, že si vytvorila "fantasy" svet s názvom "Štvrtá dimenzia" kde sa cítila bezpečne. Anne bola vraj dcérou Boha a nevlastnou sestrou Ježiša Krista a volala sa Celestia (jej druhé meno) a mala kontakty s mimozemskými formami života.

Osobný život

S herečkou Ellen DeGeneresovou sa rozišla v roku 2000 a Anne prehlásila, že to nie je kvôli orientácií a že ona sama jej orientáciu nijako nenazýva. Neskôr začala chodiť s hercom Colemanom Laffoonom ktorého si o rok neskôr vzala a narodil sa im syn Homer Heche Laffoon, o ktorého po rozchode prehrala boj kvôli jej psychickým problémom. 
Na začiatku roku 2009, sa jej narodil syn Atlas Heche Tupper s hercom Jamesom Tupperom, ktorého spoznala pri natáčaní seriálu Muži na stromoch. Zriedka sa venuje produkcií a písaniu scenárov. V roku 1998 natočila krátky film Stripping for Jesus. Ten poukázal na život striptérky ktorá je zavraždená jej vlastnou sestrou.
Dnes žije v Hollywoode s jej manželom a synom Atlas. Od roku 2018 nežije s hercom Jamesom Tupperom.